 Sawirradii ayaan si wacan u eegey runtiina waxay aheyd Ruuni sida aan uga jeeday sawirkeeda gabar aad u qurux badan aad ayeyna iisoo jiidatey, saaxibkeyna waxaan ku ammaaney dooqiisa wanaagsan ee uu ku soo xushay gabadha quruxda badan waana ugu hambalyeeyay, waxaan ku jirnay qol ilaa xad ballaaran oo ay yiilleen laba sariir oo balballaaran laakiin wuxuu ahaa qol laga dareemaayo in qofka ku nool uu yahay doob kaligii ah ama dhallinyaro ah, inkasta oo qeybaha kale ee gurigaas ka kooban yahay ay ahaayeen saddex qol , jiko ,Suulli iyo garaasha ilaa laba gaari ku filan oo uu saxibkey ijaartey kaligii. 